b'\n_START_ARTICLE_\nCo\xc8\x99eni, Covasna\n_START_SECTION_\nA\xc8\x99ezare\n_START_PARAGRAPH_\nLocalitatea Co\xc8\x99eni se afl\xc4\x83 situat\xc4\x83 pe malul st\xc3\xa2ng al r\xc3\xa2ului Olt, la o altitudine de 410 m, pe DN12 ce face leg\xc4\x83tura \xc3\xaentre municipiul Bra\xc8\x99ov \xc8\x99i Miercurea Ciuc, la o distan\xc8\x9b\xc4\x83 de 9\xc2\xa0km. de re\xc8\x99edin\xc8\x9ba jude\xc8\x9bului Covasna, Sf\xc3\xa2ntu Gheorghe.\n_START_SECTION_\nScurt istoric\n_START_PARAGRAPH_\nPrima atestare documentar\xc4\x83 dateaz\xc4\x83 din anul 1448. S\xc4\x83p\xc4\x83turile arheologice f\xc4\x83cute la cap\xc4\x83tul sudic al localit\xc4\x83\xc8\x9bii, au descoperit o a\xc8\x99ezare din epoca bronzului, suprapus\xc4\x83 cu una din secolul al VII-lea ce con\xc8\x9binea un bordei cu vatr\xc4\x83 piertar \xc8\x99i fragmente de vase din ceramic\xc4\x83, ornamentate cu linii \xc3\xaen val. \xc3\x8en timpul lucr\xc4\x83rilor la \xc8\x99oseaua ce traverseaz\xc4\x83 satul, \xc3\xaen partea sudic\xc4\x83 a acestuia, s-au g\xc4\x83sit mai multe locuin\xc8\x9be \xc8\x99i un cuptor de ars vase apar\xc8\x9bin\xc3\xa2nd culturii Wietenberg, iar din albia Oltului provin dou\xc4\x83 vase cu slip negru \xc8\x99i proeminen\xc8\x9be ce apar\xc8\x9bin primii epoci a fierului.'